ห้ามเลือดที่หูสุนัข ป้องกันไม่ให้สุนัขทำให้แผลเปิดอีก
ปกติหูเลือดไหลเยอะอยู่แล้วเพราะมีเส้นเลือดอยู่มาก เลือดจะออกเยอะมากในหลายกรณี ฉะนั้นอย่ากังวล เพราะส่วนใหญ่แล้วสุนัขไม่น่าจะเลือดออกจนถึงขั้นวิกฤต นอกจากนั้น สุนัขยังจะตอบสนองต่ออารมณ์ที่เจ้านายแสดงออกอีกด้วย หากคุณตื่นกลัวหรือตกใจ สุนัขของคุณก็จะตื่นเต้นไปด้วย ความตื่นเต้นนี้จะส่งผลให้ความดันโลหิตสูงขึ้น ทำให้เลือดออกเยอะขึ้นอีก คุณควรพาสุนัขไปอยู่ให้ไกลแหล่งความตื่นเต้นอื่น เช่น สุนัขตัวอื่น หรือคนที่ส่งเสียงดัง ให้ขนมมันสัก 2-3 ชิ้นแล้วจับให้มันนั่งหรือนอนลง คุณจะได้ทำแผลได้ ใช้กระดาษชำระ ผ้าขนหนู ผ้ากอซ หรือผ้าสะอาดอื่นๆ เพื่อกดแผลโดยตรง ออกแรงกดแผลไว้ประมาณ 5 นาที  เมื่อเวลาผ่านไป 2 นาที คุณจะค่อยๆ ยกผ้าดูว่าเลือดไหลช้าลงหรือยังก็ได้ เมื่อกดแผลไว้ครบ 5 นาที เลือดน่าจะไหลช้าลงมากหรือหยุดแล้ว หากคุณมีสารที่ทำให้เลือดจับตัวแบบที่ซื้อในร้านได้ ก็ให้เทผงนี้ในปริมาณที่มากพอใส่ฝ่ามือข้างหนึ่ง แล้วใช้ปลายนิ้วที่สะอาดแต้มผงไปที่แผลอย่างเบามือ ทำซ้ำจนกระทั่งเลือดหยุดไหล  ถ้าคุณไม่มีสารทำให้เลือดจับตัว จะใช้แป้งข้าวโพด แป้งอเนกประสงค์ หรือแป้งเด็กก็ได้ อย่าใช้เบกกิ้งโซดาหรือผงฟู เพราะอาจจะทำให้แผลติดเชื้อได้ คุณสามารถใช้ไฮโดรเจนเพอร์ออกไซด์เจือจางเพื่อกำจัดคราบเลือดที่แห้งได้ แต่อย่าให้เพอร์ออกไซด์หรือน้ำยาทำความสะอาดอื่นโดนแผลโดยตรง เพราะอาจไปรบกวนเลือดที่จับตัวกันแล้วและทำให้เลือดไหลอีกครั้ง ถึงแม้ว่าคุณจะสามารถจัดการกับแผลเล็กๆ ที่หูเองที่บ้านได้ แต่ก็จะมีบางกรณีที่คุณควรให้สัตวแพทย์เป็นคนรักษาสุนัข ในกรณีนี้ ให้กดแผลไว้ตลอดขณะที่กำลังพาสุนัขไปหาสัตวแพทย์ สัตวแพทย์อาจจะต้องเย็บแผลหรือใช้วิธีอื่นเพื่อห้ามเลือดและทำให้มั่นใจได้ว่าหูจะหายดี ให้ขอความช่วยเหลือจากสัตวแพทย์หากสิ่งเหล่านี้เกิดขึ้น:  เลือดไหลเยอะมาก แผลทะลุหู เลือดไม่หยุดไหลหลังจากพยายามรักษาที่บ้านเป็นเวลา 30 นาทีแล้ว เลือดไหลใหม่เรื่อยๆ แผลมีขนาดใหญ่กว่าแผลทั่วไป ให้สุนัขอยู่ในที่เงียบ มันจะได้พักและคุณจะได้จับตามองมันได้ อย่าให้สุนัขทำกิจกรรม เช่น วิ่ง หรือเล่น ถ้าสุนัขสะบัดหัวหรือเกาเนื่องจากรู้สึกคันๆ ที่แผล มันอาจจะทำให้แผลเปิดอีกและเลือดออกเพิ่มขึ้นได้ ปัญหาอีกปัญหาหนึ่งที่อาจเกิดขึ้นได้จากการสะบัดหัวหรือการเกาแรงๆ คือภาวะใบหูบวมเลือด (aural hematoma) ซึ่งคือลิ่มเลือดที่ติดอยู่ระหว่างชั้นหู ภาวะนี้จะเกิดขึ้นเมื่อเส้นเลือดภายใต้ผิวหนังและกระดูกอ่อนแตก แล้วเลือดไหลเข้าไปในกระดูกอ่อนส่วนหู หูจะบวมเหมือนกับหมอน และต้องให้สัตวแพทย์รักษา คุณจะให้สุนัขใส่ลำโพงที่คอ 2-3 วันเพื่อป้องกันไม่ให้เกิดปัญหาอื่นเพิ่มเติมก็ได้ การทำแบบนี้จะทำให้สุนัขไม่สามารถใช้ขาเขี่ยถึงหูได้ คุณสามารถลดความต้องการของสุนัขที่จะสะบัดหัวได้โดยการทำความสะอาดหูและรูหูอย่างระมัดระวัง กำจัดเลือดหรือสิ่งสกปรกในหูหรือรูหูออกไปซะ วิธีอีกวิธีหนึ่งที่คุณเลือกใช้ได้คือการทำผ้าพันหัวให้สุนัข วิธีนี้จะช่วยได้เยอะมากหากสุนัขชอบกระดิกหู คุณจะต้องยอมเสียสละถุงน่องสำหรับขั้นตอนนี้ ให้ตัดปลายเท้าของถุงน่องออกเพื่อให้ถุงน่องกลายเป็นท่อ ดันหูสุนัขไปด้านหลังโดยใช้ผ้ากอซกดที่แผลไว้ ค่อยๆ สวมถุงน่องครอบหัว จมูกและตาของสุนัขจะยังโผล่ออกมาอยู่ และขอบถุงน่องจะอยู่หลังตาพอดี  จัดให้ถุงน่องรัดหัวพอดีแต่ไม่แน่นเกินไป คุณควรจะสามารถสอดนิ้วเข้าไปในถุงน่องทั้งบนหัวและตรงคอได้ ปล่อยผ้าพันหัวไว้ 1 วัน แล้วเอาออกเพื่อตรวจดูแผลที่หู หากจำเป็น คุณสามารถใช้ถุงน่องซ้ำอีกวันได้ตราบใดที่ถุงน้องยังสะอาดและแห้งอยู่
ใจเย็นเข้าไว้. พาสุนัขไปอยู่ในที่เงียบๆ. กดแผล. ใช้สารช่วยทำให้เลือดจับตัว. ทำความสะอาดบริเวณแผล. ปรึกษาสัตวแพทย์. พาสุนัขไปอยู่ในที่เงียบๆ และคอยจับตามอง. พยายามอย่าให้สุนัขสะบัดหรือเกาหู. จับสุนัขใส่ลำโพงที่คอ 2-3 วัน. ทำความสะอาดหู. ทำผ้าพันหัว.
https://www.wikihow.com/Stop-a-Dog%27s-Ear-from-Bleeding https://www.wikihow.com/Stop-a-Dog%27s-Ear-from-Bleeding
Stopping the Dog’s Ear from Bleeding Keeping the Dog from Re-Opening the Wound